《水调歌头·一雨洗空阁》
宋代·王识

一雨洗空阁，象纬迫人清。披襟台上，坐看北斗正旋衡。知是南宫列宿，初出极星未远，龙角正分明。河汉馀千里，风露已三更。坐未久，书帙散，酒壶倾。凉生殿阁，冷然邀我御风行。拟欲乘槎一问，但得天孙领略，安用访君平。莫笑儒生事，造化掌中生。

作者简介：泉州永春人，字致远。弱冠领乡荐。精星历，尝作浑天图、浑天仪。